La Reyer Venezia Mestre, conosùa par raxon de sponsorixasion come Umana Reyer, xe ła prinsipałe sosietà de bałacanestro de Venesia e ła xoga in Serie A. Inte el so palmarès vanta ła vitoria de cuatro scudeti, conquistà inte łe staxon 1941-42, 1942-43, 2016-17 e 2018-19, e de ła FIBA Europe Cup 2017-2018. Fondà a Venesia in tel 1872 da l'insegnante de ginastica Pietro Gallo, co el nome de Società Venesiana de Ginnstica Costantino Reyer, in onor de un stimà co uno stimato cołega e amico e, sol prinsìpio, orientà a ła difuxion de ła partica ginica, el sodałìsio ga verxesto presto ad altre disipline ludiche e sportive insìn al 1925, data che xe stà costituìa ła sesion sociałe de bałacanestro Soto ła guida del prexidente Colombo e de l'ałenator Vidal, inte el 1942 e inte el 1943 ła Reyer Venesia masci ga vinto do scudeti, xogando a ła Scoła Granda de Santa Maria de ła Mixericordia . Co xe stà xogà ła partìa decixiva del canpionato 1941-1942, i venesiani gà batùo ła Mussolini Parioli Roma dove xogava Enzo Bartoli e Vittorio Gassman. Inte el 1944 i granata ga vinto el scudeto, ma no xe vegnùo omołogà . In tel 1946 ła squadra de fémene xe riusìa a rivar el tìtoło nasionałe, l'ùgnoło de ła so storia. I ani sinquanta dopo alcuni alti e basi gà fato registràr ne ła staxon 1956-57 ła prima retrocesion in B, seguìa qualche ano drìo anca da na autoretrocesion in C par grevi problemi de biłanso. Xe stà un periodo scuro, ma presto ła società co prexidente Giancarlo Ligabue ha scominsià un longo rislanso da ła prima metà dei ani sesanta. Xe i ani d'oro de l'era de coach Giulio Geroli e, a seguìr, del "paròn" Tonino Zorzi. La squadra, ałenàda da Geroli, torna in masima serie so' el finìr de ła Serie A 1963-64 dei masci ; ła roxa gera conposta da: Andrea Besa, Giorgio Cedolini, Santi, Antonio De Stefani, Vincenzo Bottan, Viscovich, Bosello, Bottan, Ezio Lessana, P. Nason, Guido Vaccher, Roberto Zamarin, Scarpa e Toffanello. I ani setanta e otànta raprexenta el periodo d'oro par la squadra granata, che dal 1977 ha catà na sistemasion più adata de ła Misericordia co xe stà inagurà el Pałaséto de l'Arsenal. In quel periodo xe entrà a far parte del roster canpioni cofà Drasen Dalipagić e Spencer Haywood, che in tel 1981 ga portà ła Reyer fin a ła finałe de Coppa Korać, persa contro ła Joventut Badalona par 105-104 dopo un tenpo suplementar . Seràda ła parentexe d'oro targà Carrera ła staxon 1983-1984 co na promosion in A1 mancada par un gnente. Alti e basi in tei ani tra el 1985 e el 1988 che ga visto sponsorixàr ła Reyer dite cofà Giomo e Hitachi. In tel 1986 i granata conquista ła A1 co protagonista ła cùbia Dalipagić-Allen. Memorabiłe in A1 xe stà ła partìa Reyer Ve-Virtus Bologna inte ła staxon 1986-87 dove Dalipagić ga segnà 70 punti; inte ła stagion conpàgna ła Reyer riva fin ai otavi de finàl par la conquista del scudeto perdendo ła gara decixiva in caxa contra ła Bałacanestro Firenze. Xe stà conplesivamente na otima stagion che gà fato andàr i granata al 9º posto. Ne ła stagione drì ha otegnùo el 11º posto e play-off scuàxi raxonti ; primo inte i play-out co ła cùbia Dalipagić-Radovanović protagonista asołuta.